Kookkuns: Hollandaise / Hollandaise-sous
Hollandaise / Hollandaise-sous
Hollandaise is die aristokraat van souse. Dit word onder andere bedien saam met aspersies, artisjokke en salm. Dit dien ook as basis vir baie ander souse.
Hollandaise word voorberei in ’n mengbak bo-op ’n kastrol warm water. Die water moet nie kook nie. Plaas ’n ¼ koppie water in die mengbak saam met ’n knippie sout en peper.
Smelt 500 g botter eenkant.
Klop 5 eiergele saam met ’n eetlepel koue water. Gebruik ’n houtlepel.
Gooi die eiergele by die water in die mengbak en klits met ’n handklitser tot die sous dik raak.
Gooi die gesmelte botter nou stadig by terwyl jy aanhoudend klits.
Volg die botter op met 2 eetlepels koue water, druppel vir druppel, terwyl jy klits.
Die laaste bestanddeel is ’n eetlepel suurlemoensap. Proe vir sout.
op 2/22/2011 08:46:00 am